Salako herbas

Salako herbas – pagrindinis Salako miestelio ir Salako seniūnijos (Zarasų rajono savivaldybė) heraldinis simbolis.

 Aprašas 

Raudoname skydo lauke, ant trijų tašytų auksinių piramide sudėtų akmenų, tupintis sidabrinis sakalas su auksiniu snapu ir nagais, dešine koja laikantis auksinį lotyniškąjį kryžių.

 Simbolika 

Ieškant simbolių nutarta pasirinkti tašytus bažnyčios pamatų akmenis, stiprią sąsają su dvasingumu (kryžiaus simbolis) ir sakalą, kaip artimą miestelio pavadinimui žodį – skaitant miestelio pavadinimą (Salakas) iš galo gaunamas Sakalas.

Simbolių kalboje sakalas – saulės, vyriškumo, dangiškumo, uolaus tarnavimo, tikslo siekimo, kilnumo atitikmuo. Lietuvoje šis paukštis – kario gynėjo įvaizdis. Krikščionybėje kryžius – nukryžiuotojo Kristaus kančios, Atpirkėjo pergalės, bendras krikščioniškojo tikėjimo simbolis. Raudona skydo spalva herbe simbolizuoja drąsą, narsą ir meilę.Atributika. Zarasai.lt (tikrinta 2025-08-23).

 Istorija 

Herbą patvirtino Lietuvos Prezidentas 2004 m. liepos 7 d. dekretu Nr. 144. Etalono autorius – Arvydas Každailis.

 Šaltiniai 

Kategorija:Salakas
Kategorija:2004 m. patvirtinti Lietuvos gyvenviečių herbai
Kategorija:Zarasų rajono savivaldybės gyvenviečių herbai
Kategorija:Lietuvos miestelių herbai